recursal/SuperWikiNEXT-32B huggingface dataset:
**Արմեն Խաչատուրի Գալջյան** (հունվարի 25, 1998(1998-01-25), Երևան, Հայաստան), հայ քաղաքական գործիչ, իրավաբան։ Երևանի ավագանու «Իմ քայլը» խմբակցության ղեկավար (2021-2023)։ Երևանի ավագանու «Քաղաքացիական պայմանագիր» խմբակցության ղեկավար։

Քաղաքական և հասարակական գործունեություն
---------------------------------------

Արմեն Գալջյանը մասնակցել է բազմաթիվ հասարակական-քաղաքական շարժումների, 2016 թվականին անդամագրվել է Նիկոլ Փաշինյանի կողմից հիմնադրված «Քաղաքացիական պայմանագիր» կուսակցությանը, 2017 թվականի Երևանի ավագանու ընտրությունների ժամանակ եղել է «Քաղաքացիական պայմանագիր», «Լուսավոր Հայաստան» և «Հանրապետություն» կուսակցությունների կողմից ստեղծված ԵԼՔ դաշինքի անդամ, ավագանու անդամի թեկնածու։ 2017 թվականի մայիս ամսին նշանակվել է Հայաստանի հանրապետության Ազգային ժողովի ԵԼՔ խմբակցության ղեկավար՝ Նիկոլ Փաշինյանի օգնական։ 2018 թվականի մարտի 31-ին միացել է ընդդիմադիր պատգամավոր Նիկոլ Փաշինյանի Գյումրու Վարդանանց հրապարակից մեկնարկած Իմ քայլը արշավին, որը ուղղված էր նախագահ Սերժ Սարգսյանի երրորդ ժամկետի դեմ։ Շարժումը 2018 թվականի ապրիլի 23-ին հանգեցրեց Սերժ Սարգսյանի հրաժարականին, իսկ 2018 թվականի մայիսի 8-ին Նիկոլ Փաշինյանը համաժողովրդական պահանջի արդյունքում խորհրդարանի կողմից ընտրվեց ՀՀ վարչապետ։ Շարժումը կոչվեց ոչ բռնի թավշյա հեղափոխություն, քանի որ կրում էր խաղաղ բնույթ բաց վեր պարզած ձեռքերի խորհրդանիշով։ 2018 թվականի սեպտեմբերին տեղի ունեցած Երևանի ավագանու ընտրություններին «Քաղաքացիական պայմանագիր» կուսակցության կողմից ստեղծված հասարակական գործիչների և Առաքելություն կուսակցության հետ համատեղ հիմնադրված Իմ քայլը դաշինքի ավագանու համամասնական ցուցակով ընտրվել է ավագանու անդամ։ 2019 թվականի փետրվար ամսին նշանակվել է ՀՀ Ազգային ժողովի «Իմ քայլը» խմբակցության պատգամավոր Հայկ Գևորգյանի օգնական։ 2019 թվականի նոյեմբեր ամսին Երևանի ավագանու որոշմամբ ընտրվել է Երևանի ավագանու իրավական հարցերի մշտական հանձնաժողովի փոխնախագահ։ 2021 թվականի հունվարին դարձել է Երևանի ավագանու «Իմ քայլը» խմբակցության քարտուղար իսկ սեպտեմբեր ամսին ղեկավար։ 2021 թվականի դեկտեմբերին նշանակվել է «Քաղաքացիական պայմանագիր» կուսակցության վարչության նախագահի օգնական։ 2023 թվականի սեպտեմբերի 17-ին կայացած Երևանի ավագանու ընտրություններում Քաղաքացիական պայմանագիր կուսակցության համամասնական ցուցակով ընտրվել է Երևանի ավագանու անդամ։ 2023 թվականի հոկտեմբերի 10-ից Երևանի ավագանու «Քաղաքացիական պայմանագիր» խմբակցության ղեկավար։

Կրթություն
----------

2003-2011թթ. սովորել է Երևանի Պուշկինի անվան հ. 8 միջնակարգ դպրոցում։ 2011-2014թթ․ սովորել է Երևանի Խաչիկ Դաշտենցի անվան հ. 114 ավագ դպրոցում։ 
2014-2018թթ. սովորել է ԵՊՀ իրավագիտության ֆակուլտետում։

Ծանոթագրություններ
------------------

1. ↑  «Արխիվացված պատճենը». Արխիվացված է օրիգինալից 2023 թ․ օգոստոսի 10-ին. Վերցված է 2023 թ․ օգոստոսի 10-ին.
2. ↑
3. ↑
4. ↑
**Դմիտրի Սերգեևիչ Անտիլևսկի** (բելառուս․՝ Дзмітрый Сяргеевіч Анцілеўскі, հունիսի 12, 1997(1997-06-12), Մինսկ, Բելառուս), բելառուս ֆուտբոլիստ, հարձակվող։

Կենսագրություն
--------------

Մինսկի ՄՏԶ-ՌԻՊՕ ակումբի մանկական դպրոցի սան է, ավելի ուշ ընդգրկվել է Բորիսովի ԲԱՏԷ ակումբի կազմում։ 2014 թվականին սկսել է հանդես գալ երկրորդ կազմում. այդ և հաջորդ տարի Բորիսովի ակումբի կազմում մասնակցել է ՈՒԵՖԱ-ի պատանեկան լիգային։ 2015 թվականին սկսել է ընդգրկվել թիմի հիմնական կազմում։ 2015 թվականի նոյեմբերի 29-ին նշել է իր նորամուտը ԲԱՏԷ-ի հիմնական կազմում՝ փոխարինման դուրս գալով մասնակցելով Բելառուսի գավաթի խաղարկության՝ Միշկևիչիի «Գրանիտ» ակումբի դեմ խաղի (3:1) երկրորդ խաղակեսի մեջտեղում։

2016 թվականի մրցաշրջանի սկիզբը բաց է թողել վնասվածքի պատճառով, իսկ ավելի ուշ սկսել է հանդես գալ երկրորդ կազմում՝ երբեմե խաղալով հիմնական կազմում։ 2016 թվականի հուլիսից մինչև սեպտեմբեր չի խաղացել հերթական վնասվածքի պատճառով։ Ապաքինվելուց հետո՝ 2016 թվականի հոկտեմբերի 14-ին, նշել է իր նորամուտը բարձրագույն լիգայում՝ փոխարինման դուրս գալով «Գրանիտ» ակումբի դեմ խաղի վերջում։ Ավելի ուշ նա անցկացրել է ևս մի քանի խաղ թիմի հիմնական կազմում՝ դուրս գալով փոխարինման։

### Վիճակագրություն

| Մրցաշրջան | Դիվիզիոն | Ակումբ | Երկիր | Խաղեր | Գոլեր |
| --- | --- | --- | --- | --- | --- |
| 2014 | դուբլ | ԲԱՏԷ | Բելառուս | 23 | 3 |
| 2015 | դուբլ | ԲԱՏԷ | Բելառուս | 22 | 10 |
| 2016 | Դ1 | ԲԱՏԷ | Բելառուս | 4 | 0 |
|

### Կարիերան հավաքականում

2013-2015 թվականներին խաղացել է Բելառուսի պատանեկան (մինչև 17 և մինչև 19 տարեկաններ) հավաքականներում։

Ձեռքբերումներ
-------------

* Բելառուսի չեմպիոն - 2016

Ծանոթագրություններ
------------------

1. 1 2  Transfermarkt.com(բազմ․) — 2000.
2. ↑  Футбол. Дмитрий Антилевский продлил контракт с БАТЭ

Արտաքին հղումներ
----------------

* Ֆուտբոլիստի էջը *FootballFacts.ru* կայքում
* Ֆուտբոլիստի էջը *Sports.ru* կայքում
* Ֆուտբոլիստի էջը *soccerway.com* կայքում(անգլ.)
* Ֆուտբոլիստի էջը *teams.by* կայքում
* Ֆուտբոլիստի էջը *pressball.by* կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | eu-football.info (խաղացող) · FootballDatabase.eu · FootballFacts.ru · National Football Teams.com · Soccerway · teams.by · Transfermarkt (խաղացող) · Պրեսբոլ · ՈւԵՖԱ · ՖԻՖԱ |

 |
**Էդուարդ Խաչատուրյան** (դեկտեմբերի 9, 1975(1975-12-09)), ռուս ֆուտբոլիստ, հարձակվող։

Կենսագրություն
--------------

Հյուսիս-օսական ֆուտբոլի սան։ Մեծահասակների մակարդակով նորամուտը նշել է 1994 թվականին «Իրիստոն» ակումբի կազմում, որը հաջորդ տարի վերանվանվել է «Մոզդոկ»։ Այդ ակումբի կազմում հինգ մրցաշրջաններում 147 հանդիպում է անցկացրել Ռուսաստանի երկրորդ և երրորդ լիգաներում, խփել 60 գոլ, այդ թվում 1997 թվականի մրցաշրջանում՝ 24 գոլ։

1999 թվականին տեղափոխվել է Ղազախստանի գործող չեմպիոն «Ելիմայ»։ Ղազախստանի առաջնությունում նորամուտը նշել է 1999 թվականի ապրիլի 28-ին «Ժետիսուի» դեմ խաղում, խփելով երկու գոլ՝ թիմին հաղթանակ է բերել 2:0 հաշվով։ Մրցաշրջանի արդյունքներով 9 գոլով դարձել է ակումբի լավագույն ռմբարկուն, սակայն թիմն անհաջող հանդես եկավ ՝ զբաղեցնելով իններորդ տեղը։ Հաջորդ մրցաշրջանում տեղափոխվել է «Վոստոկ» (Ուստ-Կամենոգորսկ)։ 2001 թվականից հանդես է եկել «Ժետիսում», 2001 թվականի մրցաշրջանում դարձել է ակումբի լավագույն ռմբարկուն՝ 8 գոլով, իսկ հաջորդ տարի ակումբի հետ հանդես է եկել առաջին լիգայում։

Ղազախստանի բարձրագույն դիվիզիոնում մասնակցել է 67 հանդիպման և դարձել 19 գոլի հեղինակ։

Ռուսաստան վերադառնալուց հետո սիրողական մակարդակով խաղացել է «Լոկոմոտիվի» (Լիսկայի) կազմում։

Ծանոթագրություններ
------------------

1. ↑  «AES-Елимай» Семипалатинск 2 : 0 «Жетысу» Талды-Курган
2. ↑  Казахстанский футбол с армянским акцентом

Արտաքին հղումներ
----------------

* Ֆուտբոլիստի էջը *FootballFacts.ru* կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | FootballFacts.ru |

 |
**«Թիմ Արմենիա»** (անգլ.՝ Team Armenia), հայկական շախմատային օնլայն ակումբ Chess.com շախմատային կայքում (Chess.com-ը օնլայն շախմատի ամենահայտնի հարթակն է իր ավելի քան 10.000.000 գրանցված անդամներով)։ Ակումբը հիմնադրվել է 2008 թ. հոկտեմբերի 25-ին, մասնակցում է Chess.com կայքի ամենահայտնի մրցաշարերին՝ World League, Euro League, Chess960 World League: 2013 թվականից սկսած մրցաշարերի արդյունքները հնարավոր է տեսնել հետևյալ կայքում՝ chessleagues.com: «Թիմ Արմենիան» իր հաջողություններով Chess.com կայքի ազգային առաջատար ակումբներից մեկն է։

«Թիմ Արմենիա»-ի նվաճումները
---------------------------

World League 2012 եզրափակիչ արդյունքներ«Թիմ Արմենիա»-ի գլխավոր նվաճումներն են

* 2011 թ. «World League» 2-րդ դիվիզիոն, 3-րդ հորիզոնական,
* 2012 թ. «Euro League» 2-րդ դիվիզիոն, 1-ին հորիզոնական,
* 2012 թ. «World League» 1-ին դիվիզիոն, 1-ին հորիզոնական,
* 2012 թ. «Chess960 World League» 1-ին հորիզոնական,
* 2013 թ. «Euro League» 1-ին դիվիզիոն, 2-րդ հորիզոնական,
* 2013 թ. «World League» 1-ին դիվիզիոն, 2-րդ հորիզոնական Արխիվացված 2016-03-06 Wayback Machine,
* 2013 թ. «Chess960 World League» 1-ին դիվիզիոն, 1-ին հորիզոնական(չաշխատող հղում)
,
* 2014 թ. «Euro League» 1-ին դիվիզիոն, 1-ին հորիզոնական,
* 2014 թ. «Chess960 World League» 1-ին դիվիզիոն, 1-ին հորիզոնական Արխիվացված 2015-02-03 Wayback Machine,
* 2014 թ. «World League» 1-ին դիվիզիոն, 1-ին հորիզոնական Արխիվացված 2014-07-24 Wayback Machine
* 2015 թ. «Chess960 World League» 1-ին դիվիզիոն, 2-րդ հորիզոնական Արխիվացված 2015-12-23 Wayback Machine

Անդամագրությունը թիմում
-----------------------

Թիմի անդամ կարող են դառնալ Chess.com կայքում գրանցված միայն ազգությամբ հայ օգտատերերը։ Գրանցման հայտն ընդունվում է թիմի գլխավոր էջից, որին կարճ ժամանակում արձագանքում են թիմի ադմինիստրատորները։

Թիմի կազմը
----------

«Թիմ Արմենիա»-ում գրանցված են ավելի քան 1200 օգտատերեր, որոնցից առավել ակտիվորեն մասնակցում են մոտ 230-ը։ Նրանց կազմում են տարբեր տարիքային խմբերի ինչպես սիրողական, այնպես էլ պրոֆեսիոնալ շախմատիստներ։ Վերջիններիս թվում են Մելիքսեթ Խաչիյանը, Դավիթ Պետրոսյանը, Տաթև Աբրահամյանը և այլք։ Թիմի անդամների գերակշիռ մասը բնակվում է Հայաստանում, սակայն անդամներ կան նաև ԱՄՆ-ից, Գերմանիայից, Իսպանիայից, Հունաստանից, Շվեյցարիայից, Կանադայից, Շվեդիայից, Մեծ Բրիտանիայից, Իտալիայից և Ավստրիայից։

Արտաքին հղումներ
----------------

* «Թիմ Արմենիա»-ի պաշտոնական էջը chess.com-ում
* chess.com-ի առաջնությունների պաշտոնական կայքը Արխիվացված 2014-07-24 Wayback Machine
**Ռոբերտ Դոնալդսոն** (անգլ.՝ Robert Donaldson, օգոստոսի 27, 1868(1868-08-27) կամ օգոստոսի 27, 1871(1871-08-27), Քոթբրիջ, Old Monkland, Լարնակշիր, Շոտլանդիա, Մեծ Բրիտանիայի և Իռլանդիայի միացյալ թագավորություն - ապրիլի 28, 1947(1947-04-28), Էյրդրի, Լարնակշիր, Շոտլանդիա, Միացյալ Թագավորություն), առավել հայտնի է որպես **Բոբ Դոնալդսոն** (անգլ.՝ Bob Donaldson), 19-րդ դարի շոտլանդացի ֆուտբոլիստ։ Հանդես է եկել հարձակվողի դիրքում։

Ակումբային կարիերա
------------------

Դոնալդսոնը խաղացել է շոտլանդական «Էյրդրիոնիանս» և անգլիական «Բլեքբըրն Ռովերս» ակումբներում, իսկ 1982 թվականին տեղափոխվել է «Նյութոն Հիթ»։ Դեբյուտային խաղը կայացել է 1982 թվականի սեպտեմբերի 3-ին իր նախկին ակումբի՝ Բլեքբըրնի դեմ խաղում։ Հանդիպումը տեղի է ունեցել «Իվուդ Պարկ» մարզադաշտում։ Չնայած այն բանի, որ Բոբը կարողացավ դառնալ գոլի հեղինակ, դա «Նյութոն Հիթ»-ին չօգնեց հաղթել։ Խաղը ավարտվեց 4:3 հաշվով հօգուտ «Բլեքբըրնի»։ 1894 թվականին «Նյութոն Հիթը» դուրս մնաց Երկրորդ դիվիզիոնից։ 1897 թվականին Դոնալդսոնը լքեց ակումբը։ Ռոբը «Նյութոն Հիթում» անցկացրել է 147 խաղ՝ դառնալով 66 գոլի հեղինակ։

Ծանոթագրություններ
------------------

1. ↑  «Season 1892/93» (անգլերեն). StretfordEnd.co.uk.

Արտաքին հղումներ
----------------

* Ֆուտբոլիսիտ պրոֆիլը MUFCInfo.com կայքում (անգլ.)
* «Նյութոն Հիթում» անցկացրած խաղերի վիճակագրությունը (անգլ.)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | playmarkerstats.com (խաղացող) |

 |
**Պավել Ռազմիկի Դալալոյան** (ռուս.՝ Далалоян, Павел Размикович, նոյեմբերի 22, 1978(1978-11-22), Վորոնեժ, ՌԽՖՍՀ, ԽՍՀՄ - հունիսի 22, 2017(2017-06-22), Վորոնեժ, Ռուսաստան), ռուսաստանցի ֆուտբոլիստ, հարձակվող։ Չորս հանդիպում է անցկացրել Ռուսաստանի Պրեմիեր Լիգայում։

Կենսագրություն
--------------

Սկսել է խաղալ սիրողական Վորոնեժի մարզի սիրողական թիմերի ավագ տարիքային խմբում։ 1998 թվականին պրոֆեսիոնալ մակարդակում նորամուտն է նշել Սլավյանսկի Կուբանի «Կուբան» ակումբի կազմում, իսկ հաջորդ մրցաշրջանում խաղացել է «Լոկոմոտիվում» (Լիսկի), երկու թիմերն էլ խաղացել են երկրորդ դիվիզիոնում։

2000 թվականին սկզբին տեղափոխվել է «Ուրալան»։ Առաջին հանդիպումը Պրեմիեր լիգայում խաղացել է 2000 թվականի ապրիլի 8-ին, Վորոնեժի «Ֆակելի» դեմ՝ 87-րդ րոպեին փոխարինելով Վիդաս Դանչենկոյին։ Ընդամենը 4 ոչ լրիվ հանդիպում է անցկացրել Պրեմիեր Լիգայում, մասնակցել է նաև Ռուսաստանի Գավաթի քառորդ եզրափակչին, որտեղ «Ուրալանը» հաղթել է Մոսկվայի «Դինամոյին»։

2000 թվականի խաղաշրջանի երկրորդ կեսն անց է կացրել Լիպեցկի «Մետալուգի» կազմում` խաղալով հինգ խաղ առաջին դիվիզիոնում և մասնակցելով պետերբուրգյան «Զենիթի» դեմ տարած հաղթանակին` խփելով գոլերից մեկը(2:1)։ Այնուհետև հանդես է եկել երկրորդ դիվիզիոնում` խաղալով «Կրասնոդար 2000» և «Սլավյանսկ» ակումբներում։ Խաղացել է վորոնեժյան «Դինամոյի» կազմում և այս թիմի հետ սիրողական մրցույթներից տեղափոխվել է երկրորդ դիվիզիոն։

28 տարեկանում ավարտել է պրոֆեսիոնալ կարիերան, այնուհետև սիրողական մակարդակով խաղացել Վորոնեժի և Բելգորոդի մարզերի առաջնություններում։ Վորոնեժի «ԿԻՏ»-ի կազմում մասնակցել է վետերանների մրցումներին։

Մահացել է 2017 թվականի հունիսի 22-ին, Վորոնեժում, ավտովթարի հետևանքով։

Ծանոթագրություններ
------------------

1. 1 2  Transfermarkt.com(բազմ․) — 2000.
2. 1 2
3. ↑  Матч Факел — Уралан. footballfacts.ru
4. ↑  Матч Уралан — Динамо М. footballfacts.ru
5. ↑  Матч Металлург Лп — Зенит СПб. footballfacts.ru
6. ↑  «ЗОЛОТОЙ ДЕБЮТ «ВЫБОРА-КУРБАТОВО»» (PDF). Արխիվացված է օրիգինալից (PDF) 2017 թ․ սեպտեմբերի 22-ին. Վերցված է 2017 թ․ հուլիսի 1-ին.
7. ↑  В ДТП на улице Гайдара в Воронеже погиб футболист Павел Далалоян

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Transfermarkt (խաղացող) |

 |
**Կորյուն Կարոյի Ղաֆադարյան** (մայիսի 9, 1936(1936-05-09), Երևան, Հայկական ԽՍՀ, ԱԽՖՍՀ, ԽՍՀՄ), հայ ճարտարապետ, ճարտարապետության պատմաբան, ճարտարապետության թեկնածու (1975)։

ՀԽՍՀ գիտության վաստակավոր գործիչ Կարո Ղաֆադարյանի որդին է։

Կենսագրություն
--------------

1959 թվականին ավարտել է Երևանի պոլիտեխնիկական ինստիտուտը։ 1962-1991 թվականներին աշխատել է ՀՀ ԳԱԱ Արվեստի ինստիտուտում։ 1991-1998 թվականներին եղել է ՀՀ պատմության և մշակույթի հուշարձանների պահպանության վարչության պետ, 2002 թվականից՝ Պատմամշակութային ժառանգության ԳՀ կենտրոնի փոխտնօրեն։

Մասնակցել է Էրեբունի (1959-1962), Արգիշտիխինիլի (1962-1976), Դվին (1976) քաղաքատեղիների պեղումներին, չափագրել ու ուսումնասիրել է բրոնզադարյան և միջնադարյան ամրոցներ ու բնկատեղիներ։

Հեղինակ է «Արգիշտիխինիլի քաղաքի ճարտարապետությունը» մենագրության (1984, ՀՀ ԳԱԱ «Գովեստագիր»), համահեղինակ՝ «Հայկական ճարտարապետության պատմության» 1-ին հատորի (1996)։

Պարգևներ
--------

* Մովսես Խորենացու մեդալ (2011)

Ծանոթագրություններ
------------------

1. ↑  *Ով ով է. Հայեր. Կենսագրական հանրագիտարան, հատոր առաջին, Երևան, 2005*.
2. ↑  Հայաստանի Հանրապետության շքանշաններով և մեդալներով պարգևատրելու մասին

Արտաքին հղումներ
----------------

* Կորյուն Ղաֆադարյան(չաշխատող հղում)
**Դորիան Էլեկտրա Ֆրիդկին Գոմբերգը** (անգլ.՝ Dorian Electra Fridkin Gomberg, հունիսի 25, 1992(1992-06-25), Հյուստոն), ամերիկացի երգիչ, երգահան և կատարողական արտիստ։ Առավել հայտնի է իր ոչ նորմատիվ հագուստներով ու վիզուալ և երաժշտական ոճով, որն, ի թիվս այլի, ներառում է High Concept ժանրի տեսահոլովակներ։ Էլեկտրայի գործերում բարձրացվում են այնպիսի թեմաներ, ինչպիսիք են գենդերն ու սեռականությունը՝ միաժամանակ հարցադրելով պահպանողական ու ճնշող նորմերին։ Էլեկտրան թողարկել է երկու ալբոմ․ առաջինը՝ Flamboyant-ը, թողարկվել է 2019 թվականին, երկրորդը՝ My Agenda-ն, 2020 թվականին։

Գործունեություն
---------------

Էլեկտրային հայտնիություն բերած առաջին գործերից էր «I'm in Love with Friedrich Hayek» տեսահոլովակը, որում արտիստն անդրադառնում է ավստրիացի տնտեսագետ Ֆրիդրիխ Հայեկի գաղափարախոսությանը։

Քաղաքական ու տնտեսական հարցերին վերաբերող մյուս գործերից են «Roll with the Flow», «FA$T CA$H» և «Party Milk» տեսահոովակները։

Էլեկտրայի երգերում քննարկվող թեմաներում գերակշռում են գենդերային ինքնության, ինտերսեկցիոնալ ֆեմինիզմի, քվիր հիմնահարցերի ու տոքսիկ մասկուլինության թեմաները։

Այս կոնտեքստում նրա հայտնի գործերից են Man To Man-ը, Adam and Steve-ը, Flamboyant- ը, Emasculate- ը և այլք։

Անձնական կյանք
--------------

Դորիան Էլեկտրան նույնականանում է որպես քվիր և գենդերֆլյուիդ։ Անգլերենում օգտագործում է they/them դերանունները (անգլ․)
։ Նրա մոտ ախտորոշվել է Ուշադրության պակասի և հիպերակտիվության խանգարում։ Էլեկտրան ծագումով հրեա է։

Ծանոթագրություններ
------------------

* Տեսաձայնային նյութեր Վիքիպահեստում

1. ↑  «This is the Best They Can Do? - Students For Liberty». *web.archive.org*. 2012 թ․ դեկտեմբերի 20. Արխիվացված է օրիգինալից 2012 թ․ դեկտեմբերի 20-ին. Վերցված է 2022 թ․ օգոստոսի 6-ին.
2. ↑  «Dorian Electra calls out YouTube for giving an 18+ rating to their Adam & Steve music video». *GAY TIMES* (բրիտանական անգլերեն). 2020 թ․ փետրվարի 28. Վերցված է 2022 թ․ օգոստոսի 6-ին.
3. ↑  *Dorian Electra - Flamboyant (Official Video)*, Վերցված է 2022 թ․ օգոստոսի 6-ին
4. ↑  *Dorian Electra - Emasculate (Official Audio)*, Վերցված է 2022 թ․ օգոստոսի 6-ին
5. ↑  Dazed (2019 թ․ ապրիլի 25). «Get to know Dorian Electra, the Liberace of fantasy pop music». *Dazed* (անգլերեն). Վերցված է 2022 թ․ օգոստոսի 6-ին.
6. ↑  Russell, Erica; Russell, Erica (2019 թ․ հուլիսի 17). «How Dorian Electra Channels Camp & Queer Culture On Their 'Whimsically Self-Aware' Debut Album». *Billboard* (ամերիկյան անգլերեն). Վերցված է 2022 թ․ օգոստոսի 7-ին.
**Ճչացողներ** (անգլ.՝ Screamers) 2006 թվականին ռեժիսոր Քարլա Կարապետյանի կողմից նկարահանված 91 րոպեանոց փաստավավերագրական անգլալեզու ֆիլմ, որը պատմում է Հայոց Մեծ Եղեռնի և 1915 թվականից մինչ այսօր աշխարհում տեղի ունեցած այլ ցեղասպանությունների մասին։ Ֆիլմում ընդգրկված են հարցազրույցներ ամերիկյան ալտերնատիվ մետալ խմբի՝ System of a Down-ի մենակատար Սերժ Թանկյանի, ում պապը Հայոց ցեղասպանության վերապրածներից էր, ինչպես նաև մարդու իրավունքների պաշտպան-ակտիվիստ, լրագրող և պրոֆեսոր Սամանթա Փաուերի և այլ մարդկանց հետ, ովքեր այս կամ այն չափով առնչվել են Ռուանդայի և Դարֆուրի ցեղասպանությունների հետ։ «Ճչացողներ» ֆիլմում քննարկվում է նաև այժմյան Թուրքիայում ցեղասպանության ժխտումը և ԱՄՆ-ի կողմից ցեղասպանության հանդեպ ունեցած հիմնականում չեզոք դիրք։

Ֆիլմի պրեմիերայից ոչ շատ ժամանակ անց՝ 2007 թվականի հունվարին Ստամբուլում 17-ամյա թուրք ազգայնականի կողմից սպանվեց «Ակոս» թերթի լրագրող Հրանտ Դինքը, ով ֆիլմում հարցազրույց էր տվել Թուրքիայի կողմից 1915 թվականին տեղի ունեցած Հայոց ցեղասպանության ժխտման մասին, որի պատճառով նրա դեմ գործ հարուցվեց 301-րդ հոդվածով։

«Ճչացողներ» ֆիլմը ցուցադրվում է հայկական երիտասարդական կազմակերպությունների կողմից՝ Հայոց ցեղասպանությունը մեկնաբանելու և պարզաբանելու, իրազեկվածության մակարդակը բարձրացնելու նպատակով։

Ծանոթագրություններ
------------------

1. ↑
2. ↑
3. ↑
4. ↑  "StayThirstyMedia: 'Screamers'"
5. ↑  "Carla Garapedian, 4 Angry Men and Countless Screamers"

Արտաքին հղումներ
----------------

* Ֆիլմի պաշտոնական կայք

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · Box Office Mojo · ČSFD · FilmAffinity · Internet Movie Database · Metacritic · Rotten Tomatoes · AFI լիամետրաժ ֆիլմերի կատալոգ |

 |
**Ամբողջ ֆունկցիա**, ֆունկցիա, որը միարժեք է և անալիտիկ կոմպլեքս փոփոխականի ամբողջ հարթության վրա։ Որպեսզի {\displaystyle f(z)}–ը լինի ամբողջ ֆունկցիա անհրաժեշտ է և բավարար, որ մի որևէ {\displaystyle z=z\_{0}} կետում տեղի ունենա

{\displaystyle \lim \_{n\to \infty }{\sqrt[{n}]{\frac {|f^{n}(z\_{0})|}{n!}}}=0}

պայմանը։ Ամբողջ ֆունկցիան կոչվում է տրանսցենդենտ, եթե {\displaystyle z=\infty } կետը նրա համար էապես եզակի կետ է (օրինակ՝ {\displaystyle e^{z},\;sinz,\;cosz} ևն)։

Տրանսցենդենտ ամբողջ ֆունկցիաների դասակարգման հիմք է ծառայում

{\displaystyle \rho =\lim \_{r\to \infty }{\frac {lnlnM(r)}{lnr}}}

սահմանը, որը կոչվում է {\displaystyle f(z)} ամբողջ ֆունկցիաի կարգ և բնութագրում է
{\displaystyle {\begin{array}{ll}M(r)=&max|f(z)|\\&|z|=r\end{array}}} ֆունկցիայի աճի արագությունը։

Տես նաև
-------

* Անալիտիկ ֆունկցիա

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 1, էջ 280)։*  |

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | Microsoft: 22090920 |

 |
**Ուոլթեր Սթոուն Թևիս** (անգլ.՝ Walter Stone Tevis, փետրվարի 28, 1928(1928-02-28)[…], Սան Ֆրանցիսկո, Կալիֆոռնիա - օգոստոսի 8, 1984(1984-08-08)[…], Նյու Յորք, Նյու Յորք), ամերիկացի ֆանտաստ գրող։

Կենսագրություն
--------------

Ուոլթեր Թևիսը ծնվել է Սան Ֆրանցիսկոյում և մեծացել Սանսեթ շրջանում։ Տասը տարեկանում ծնողները ստիպված են եղել նրան մեկ տարով հանձնել Սթենֆորդի մանկական առողջարան, իսկ իրենք գնացել են Կենտուկի նահանգի Մեդիսոն շրջան, որտեղ ընտանիքը հողամաս է ստացել։ Երբ Ուոլթերը 11 տարեկան էր, նա ինքնուրույն գնացքով եկել է ծնողների մոտ։

Երկրորդ աշխարհամարտի ավարտին 17-ամյա Թևիսը Խաղաղ օվկիանոսում ծառայել է որպես ԱՄՆ ռազմածովային ուժերի «Գամիլտոն» նավակողի հյուսնի օգնական։ Ծառայությունն ավարտելուց հետո՝ 1945 թվականին, ավարտել է դպրոցը և ընդունվել Կենտուկիի համալսարան։ Այնտեղ նա ստացել է անգլերեն գրականության բակալավրի և մագիստրոսի աստիճան։ Ուսման ժամանակ Թևիսն աշխատել է բիլիարդի սրահում և նույնիսկ պատմվածք գրել բիլիարդի մասին՝ «The Big Hustle», որը հրատարակվել է 1955 թվականին «Collier's» ամսագրում։

Թևիսի պատմվածքները հայտնվել են նաև «Cosmopolitan», «Esquire», «Galaxy Science Fiction», «Playboy», «Redbook» և «Saturday Evening Post» ամսագրերում։

Թևիսի անդրանիկ վեպը՝ «*The Hustler*», լույս է տեսել 1959 թվականին։ Դրան հաջորդել է 1953 թվականին հրատարակված «*The Man Who Fell to Earth*» վեպը։ 1965 թվականից մինչև 1978 թվականը Թևիսն Օհայոյի համալսարանում դասավանդել է անգլերեն գրականություն և ստեղծագործական գրարվեստ։

Թևիսի վեց վեպերից երեքն էկրանավորվել է։ 2020 թվականին Նեթֆլիքս սթրիմինգային ծառայությունն էկրանավորել է 1989 թվականին գրված «Թագուհու գամբիտը» վեպը և նկարահանել 7 սերիայից բաղկացած մինի սերիալ։

1984 թվականին Թևիսը մահացել է թոքի քաղցկեղից և թաղվել Ռիչմոնդում (Կենտուկի նահանգ)։

Էկրանավորումներ
---------------

* Խաբեբան
* Փողի գույնը
* Մարդը, որն ընկել է երկրի վրա
* Թագուհու գամբիտը

Ծանոթագրություններ
------------------

1. 1 2 3 4  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
2. 1 2 3 4  Internet Speculative Fiction Database — 1995.
3. 1 2 3 4  Babelio (ֆր.) — 2007.
4. 1 2  *Deutsche Nationalbibliothek* Record #10757554X // Gemeinsame Normdatei (գերմ.) — 2012—2016.

Արտաքին հղումներ
----------------

* Պաշտոնական կայք(անգլ.)
* Ուոլթեր Թևիսը «Ֆանտաստիկայի լաբորատորիայի» կայքում(ռուս.)

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · Filmportal · Internet Movie Database · ԿինոՊոիսկ · Գուտենբերգ նախագիծ · Internet Speculative Fiction Database · Find A Grave · WikiTree |
|  |
| 

|  Չափորոշչային վերահսկողություն |
| --- |
|  |
| BIBSYS: 90066775 · BNC: a10163323 · BNE: XX921739 · BNF: 140309522 · CiNii: DA04465662 · GND: 10757554X · ICCU: CFIV006065 · ISNI: 0000000114533252 · LCCN: n79112367 · NDL: 00458525 · NKC: mzk2002157042 · NLA: 35743957 · NLG: 83489, 86145 · NSK: 000187365 · NTA: 069652449 · NUKAT: n2009148885 · PTBNP: 302972 · SUDOC: 027158357 · VIAF: 100269675 · WorldCat VIAF: 100269675 |

 |

 |
**«100 խնդիր և աղջիկը»** (անգլ.՝ Playing Mona Lisa), 2000 թվականին ռեժիսոր Մեթյու Հաֆմանի կողմից նկարահանված ամերիկյան կինոկատակերգություն։

Սյուժե
------

Քլեր Գոլդեշտեյնը տաղանդավոր դաշնակահարուհի է, որը հիմնական քննությունը հանձնում է ընկերների հետ, այդ թվում ընկերոջ` Ջերեմիի հետ։ Բայց Ջերեմին այդ նույն շաբաթվա ընթացքում լքում է նրան։ Սան Ֆրանցիսկոյում տեղի ունեցած երկրաշարժը վնասում է այն բնակարանը, որտեղ ապրում է Քլերը, այդ իսկ պատճառով նա պետք է անցներ ամբողջ քաղաքը, որպեսզի գնա ծնողների հետ ապրելու։ Բայց այդ պարագայում ևս խնդիրները նրան հանգիստ չեն թողնում։ Նրա քույրը պատրաստվում է ամուսնանալ, մայրը տարված է օկուլտականությամբ, իսկ հայրը կորցրել է աշխատանքը։ Քլերի բոլոր մտքերը Ջերեմիի մասին են, չնայած ընկերուհիները փորձում են նրա ուշադրությունը շեղել։ Նրա սիրելի ուսուցիչը` Բենեթը լսումների օր է նշանակել, բայց նա որոշում է չներկայանալ։ Այնուհետև նա ծանոթանում է Էդիի հետ։

Դերերում
--------

| Դերասան | Դեր |
| --- | --- |
| Ալիսյա Ուիթ | Քլեր |
| Հարվի Ֆայերստին | Բենեթ |
| Բուրկ Լենգթոն | Սաբրինա |
| Ջոնի Գալակի | Աթուր |
| Էլիոթ Գլուդ | Բերնի Գոլդշտեյն |
| Իվան Սերգեյ | Էդի/ Կարլ/ Բեն |

Ֆիլմի DVD տարբերակը թողարկվել է 2001 թվականի ապրիլի 17-ին։

Ծանոթագրություններ
------------------

1. 1 2 3  ČSFD (չեխերեն) — 2001.
2. ↑  «Playing Mona Lisa». Rotten Tomatoes. Վերցված է 2008 թ․ նոյեմբերի 13-ին.

Արտաքին հղումներ
----------------

* «100 խնդիր և աղջիկը»(անգլ.) ֆիլմը Internet Movie Database կայքում
* «100 խնդիր և աղջիկը» ВсеОКино.ру-ում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · Internet Movie Database · Rotten Tomatoes |

 |
|  |
| --- |
| **Սոխ ակակա** |
| Սոխ ակակաՍոխ ակակա |
|
| **Դասակարգում** |
| **Թագավորություն** | Բույսեր (Plantae) |
| **Ենթատիպ** | Սերմնավոր բույսեր (Spermatophytes) |
| **Կարգ** | Ծնեբեկածաղկավորներ (Asparagales) |
| **Ընտանիք** | Շքանարգիզազգիներ (Amaryllidaceae) |
| **Ենթաընտանիք** | Սոխայիններ (Allioideae) |
| **Տրիբա** | *Allieae* |
| **Ցեղ** | Սոխ *(Allium)* |
| **Տեսակ** | **Սոխ ակակա** *(A. akaka)* |
|
| **Միջազգային անվանում** |
| ***Allium akaka***Schult. & Schult.f. 1830 |

**Սոխ ակակա** (լատին․՝ Allium akaka), սոխազգիների ընտանիքին պատկանող ծածկասերմ բույս։

Նկարագրություն
--------------

Սոխուկավոր դեկորատիվ բույս է, որն ունի 6-12 սմ բարձրություն։ Ծաղկաբույլը կիսագնդաձև բազմածաղիկ է։ Ծաղկապատը աստղաձև կամ ձագարաձև զանգականման է։ Տերևները երկարավուն-էլիպսաձև են, վերևում՝ կտրուկ նեղացող կարճ վեղարաձև ծայրով։

Տարածվածություն
---------------

Հայաստանում հանդիպում է միայն Մեղրու ֆլորիստական շրջանում և Ագարակի շրջակայքում։ Հայաստանից բացի հանդիպում է նաև Նախիջևանում, Թալիշում, Արևելյան Անատոլիայում և Հյուսիսարևմտյան և Հյուսիսային Իրանում։

Բնության մեջ բույսի զբաղեցրած արեալը ընդգրկում է Հարավային Կովկասը, Իրաքի հյուսիսային շրջանները և Թուրքիայի արևելյան շրջանները։

Էկոլոգիա
--------

Բույսն աճում է ստորին լեռնային գոտում՝ ծովի մակարդակից 600-900 մ բարձրությունների վրա, ժայռոտ տեղերում, քարաթափվածքների վրա։ Ծաղկում է ապրիլ-մայիս ամիսներին, պտղաբերում՝ մայիսին։

Պահպանություն
-------------

Կրիտիկական վիճակում գտնվող տեսակ է։ Տարածման և բնակության շրջանների մակերեսը 10 կմ²-ից պակաս է։ Աճելավայրերի կորստի հետ կապված տեսակին սպառնում է անհետացման վտանգ։ CITES-ի և Բեռնի կոնվենցիաների հավելվածներում ընդգրկված չէ։

Պահպանության միջոցառումներ չեն իրականացվում։

Ծանոթագրություններ
------------------

* Տեսաձայնային նյութեր Վիքիպահեստում

1. 1 2 3 4  *Հայաստանի Կարմիր գիրք*. Երևան: Հայաստանի բնապահպանության նախարարություն. 2010. ISBN 978-99941-2-420-6.
2. ↑  По данным сайта GRIN (см. карточку растения).

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | UNII |
|  |
| Տաքսոնոմիա | EOL · GBIF · iNaturalist · NCBI |

 |
**«Քրիս և Դոն։ Սիրո պատմություն»** (անգլ.՝ «Chris & Don. A Love Story»), 2007 թվականի ամերիկյան փաստագրական ֆիլմ, բրիտանացի գրող՝ Քրիստոֆեր Իշերվուդի և նրա երիտասարդ սիրեկանի՝ նկարիչ Դոն Բակարդիի ռոմանտիկ պատմությունը։

Սյուժե
------

1953 թվականի փետրվարի 14-ին, 18-ամյա Դոն Բակարդին ընկերների տանը հավաքույթի ժամանակ ծանոթանում է 48-ամյա Քրիստոֆեր Իշերվուդի հետ։ Հենց այդ ժամանակ էլ սկսվում է Քրիսի և Դոնի սիրավեպը, որը տևեց 33 տարի մինչև Իշերվուդի մահը։ Քրիստոֆերը Դոնին օգնում է ԱՄՆ-ում հայտնի նկարիչ դառնալ։ Ֆիլմը բաղկացած է Բակարդիի հիշողություններից, Դոնի և Քրիստոֆերի անձնական արխիվներից, ինչպես նաև զվարճալի անիմացիաներից։ Կինոնկարը ընդգրկում է ընկերների և ծանոթ զույգերի հարցազրույցները, ինչպիսիք են Լայզա Մինելլին և Լեսլի Քարոն։

Քննադատություն
--------------

Ֆիլմը քննադատների կողմից բարձր գնահատականի է արժանացել։ 19 հայտնի ամսաթերթերի գրախոսության հիման վրա *«Metacritic»* կայքը նրան առավելագույն 100 միավորից տվել է 83 միավոր։ Մի քանի քննադատներ վերանայել են ֆիլմի էկրան բարձրանալու և Կալիֆոռնիայի Գերագույն դատարանի նույնասեռ ամուսնությունների արգելքի վերացման փոխկապակցվածությունը։ Կինոնկարը «Rotten Tomatoes» կայքում ստացել է «թարմ» ռեյտինգների 94%-ը, որի քննադատները համերաշխության են եկել այն հարցում, որ «Քրիսի և Դոնի կերպարները վեպի մեջ ամենաեզակի և ամենապայծառն են իրենց բնույթով»։

Ծանոթագրություններ
------------------

1. ↑
2. ↑
3. 1 2
4. 1 2  Freebase տվյալների վերբեռնում — Google.
5. 1 2 3 4 5 6 7  ČSFD (չեխերեն) — 2001.
6. ↑  Internet Movie Database — 1990.
7. ↑  «A May-December Love for All Seasons». The New York Times. Վերցված է 2012 թ․ հունիսի 8-ին.
8. ↑  «Chris & Don: A Love Story (Documentary) By ROBERT KOEHLER». Variety. Արխիվացված է օրիգինալից 2013 թ․ հունվարի 12-ին. Վերցված է 2013 թ․ հունվարի 1-ին.
9. ↑  «Chris & Don. A Love Story» на сайте «Metacritic»
10. ↑  «Opposites Attract in Chris & Don». The Village Voice. Արխիվացված է օրիգինալից 2012 թ․ օգոստոսի 27-ին. Վերցված է 2012 թ․ փետրվարի 28-ին.
11. ↑  «Chris & Don. A Love Story» на сайте «Rotten Tomatoes»

Արտաքին հղումներ
----------------

* «Քրիս և Դոն։ Սիրո պատմություն»(անգլ.) ֆիլմը Internet Movie Database կայքում
* «Քրիս և Դոն։ Սիրո պատմություն» *Rotten Tomatoes* կայքում(անգլ.)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · ČSFD · FilmAffinity · Internet Movie Database · Metacritic · Rotten Tomatoes |

 |
| **՞**Կարմրախածի ձիաթռչնակ |
| --- |
|   |
|  |
| Գիտական դասակարգում |
| 

|
|  |
| Թագավորություն | Կենդանիներ |
|
|
|
|
|
| Տիպ | Քորդավորներ |
|
|
|
|
|
| Դաս | Թռչուններ |
|
|
|
| Կարգ | Ճնճղուկանմաններ |
|
|
|
| Ընտանիք | Խաղտտնիկներ |
|
|
|
| Ցեղ | Ձիաթռչնակ |
|
|
| Տեսակ | Կարմրախածի ձիաթռչնակ |
|
|

 |
|  Լատիներեն անվանում |
| Anthus cervina

 |
|  Հատուկ պահպանություն |
| 
Քիչ մտահոգող տեսակIUCN 3.1 *Least Concern* : 148915 |
|  |
| պատկեր |
| 

| ԴասակարգումըՎիքիցեղերում | ՊատկերներՎիքիպահեստում | ITIS**178398**NCBI**88112**EOL**916864**

 |
| --- | --- | --- |

 |


**Կարմրախածի ձիաթռչնակ** (լատին․՝ Anthus cervina), խատտնիկներ ընտանիքին պատկանող թռչուն։ Բնադրող-չվող թռչուն է։

Արտաքին կառուցվածք
------------------

Փոքր թռչուն է։ Մարմնի վերին մասը դարչնագույն է։ Գլխի և մեջքի վրա կան մուգ բծեր։ Արուի գլուխը, կոկորդը, կտնառքը և կուրծքը ժանգաշիկավուն են։ Քաշը՝ 17-24 գրամ է, թևի երկարությունը՝ 77-91 մմ։ Քայլում է մանրավազքով։

Կենսակերպ
---------

Հայաստանում բնադրվող, չվող թռչուն է։ Գարնանը վերադառնում է մարտ-ապրիլ ամիսներին, աշնանը՝ սեպտեմբերից մինչև հոկտեմբեր։ Չվում է ինչպես առանձնյակներով, այնպես էլ փոքր խմբերով՝ տարբեր տեսակների ձիաթռչնակների հետ երամներ կազմած։

Տարածվածություն
---------------

Տարածված է Եվրոպայի հյուսիսային շրջաններում։ Հանդիպում է ՀՀ-ում, Կոլա թերակղզուց մինչև Չուկոտի թերակղզի, ինչպես նաև Կովկասում։
Ապրում է ճահճացած մարգագետիններում, գետերի և լճերի խոնավ ափերում և նման այլ վայրերում։ Հանդիպում է Արարատյան հարթավայրի ճահճացած և արհեստական ջրավազանների տարածքում։ Տունդրայում զբաղեցնում է խոտաբույսերով ծածկված ուռուտների, թփուտավոր կեչու հատվածները։

Ծանոթագրություններ
------------------

* Տեսաձայնային նյութեր Վիքիպահեստում

1. ↑  Մ․Ս․Ադամյան, Հայաստանի թռչունները, Երևան, «Արևիկ», 1988

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Մեծ կատալոնական · Մեծ նորվեգական |
|  |
| Տաքսոնոմիա | Avibase · eBird · EOL · GBIF · iNaturalist · NCBI · Neotropical Birds · IRMNG · ITIS TSN · WoRMS |

 |
**Ճանապարհ դեպի տուն**,(հանգըլ-집으로) Ֆիլմը 2002 թ.ին գրվել և բեմադրվել է Լի Ջունգհյանգի կողմից։ Այս պատմությունը պատմում է տատիկի մասին, ով քաղաքում ծնված թոռնիկի հետ գնում է ապրելու իր գյուղում։ Ֆիլմը, որ հիշեցնում է երիտասարդ սերնդին մեծերի հանդեպ խնամքի մասին, անձնազոհության մասին, շահել է Հարավային Կորեայում մրցանակ՝ լավագույն կինոնկարի և բեմադրման համար, որը համարժեք է Օսկարի։ Այն II ամենաբարձր ֆիլմն էր Հարավային Կորեայում 2002 թ.\_ին։ Այն թողարկվել է DVD-ի վրա, անգլերեն թարգմանությամբ՝ 2003 թ. Paramount-ի կողմից։

Սյուժե
------

Պատմությունը սկսվում է հիանալի ամառային առավոտով, երբ Սան Վուն (Յու սընգ Հո) և իր մայրը նստած էին ավտոբուսում և գնում էին գյուղ։ Շուտով հավաքված անփորձ գյուղի ուղևորները ձանձրացրին յոթամյա քաղաքաբնակ տղային։ Մայրը որդուն պետք է հանձնել 78 տարեկան համր, բայց ոչ խուլ տատիկին (Կիմ Էուլ Բուն), իսկ նա փնտրում է աշխատանք, բիզնես ձեռնարկության ձախողումից հետո։ Ի վերջո նրանք հասնում են իրենց նպատակին։ Ավտոբուսը կանգ առավ Կորեայի ծայրամասին մոտ փոքր մի գյուղում։ Մինչ այժմ Սանգ Վուն, որը ժամանել էր խմիչքներով և խաղալիքներով, մտադրություն չունի հարգելու իր համր տատիկին, մանավանդ որ նրա տունը չունի էլեկտրաէներգիա, ոչ էլ հոսող ջուր։ Մայրը ներողություն է խնդրում տղայից դուրս գալու համար՝ ասելով, որ հաջորդ ավտոբուսից մեկնելուց առաջ երկար ժամանակ չի լինի։

Միայնակ Սանգ Վուն անտեսում է տատիկին, նույնիսկ չի ուզում նայել նրան, անվանելով «բարդ»։

Հաջորդ առավոտ, նրա տատիկը սկսում է ուրիշ օր։ Նա իջնում է բլուրից բերելով մաքուր ջուր և գետում լվանում իր հագուստները։ Նա նաև շուկայում փորձում էր վաճառել սեխեր։ Տատիկի հարևաններից մեկը ծանր աշխատանք կատարող մի տղա էր, ով ուզում էր ընկերանալ Սանգ Վուի հետ, վերջինս հրաժարվում էր մինչև այն պահը, երբ տղան ներողություն խնդրեց իր վրա ծիծաղելու համար։ Մյուսը երիտասարդ աղջիկ է, ում սիրահարվում է Սանգ Վուն, բայց աղջկան ավելի շատ հետաքրքրում էր գյուղացի տղան։

Ծանոթագրություններ
------------------

1. ↑
2. 1 2  Freebase տվյալների վերբեռնում — Google.
3. ↑

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · FilmAffinity · Internet Movie Database · Metacritic · Rotten Tomatoes |

 |



1. ↑  Arev, Mel. «Korean Movie Database». *wikipedia*. ArevMel.
**Մաքսիմ Ալեքսեևիչ Բալաև** (ռուս.՝ Максим Алексеевич Балаев, մայիսի 24, 1974(1974-05-24)), ԽՍՀՄ և ռուս ֆուտբոլիստ, հարձակվող։

Կարիերա
-------

Լենինգրադի «Սվետլանա» մարզական ակումբի սան է, նրա մարզիչը` Սերգեյ Գորդեևը։ 1991-1994 թվականներին նա խաղացել է «Զենիթ» ակումբում, հիմնական կազմում անցկացրել է երեք խաղ 1991 թվականի ԽՍՀՄ գավաթի առաջնությանը, և հաջորդ տարի խաղացել 6 խաղ, 1994 թվականի Ռուսաստանի առաջնության լիգայում խաղացել է 30 խաղ և խփել 4 գոլ։ 1993 թվականի մրցաշրջանում անցկացրել է երկրորդ լիգայի 5 տարածաշրջանի «Զենիթ-2» ակումբում։ 1995 թվականից խաղացել է երկրորդ լիգայի «Կաբկազկաբել» (Պրոխլադնիյ) ակումբում։ 1996 թվականի հուլիսին տեղափոխվել է «Գատչինա» ակումբ, որի կազմում անցկացրել է մեկ խաղ, ապա 22 տարեկանում ավարտել է իր պրոֆեսիոնալ կարիերան։

Ծանոթագրություններ
------------------

1. ↑  «Новости МРО «Северо-Запад» от 10 ноября 2008 года». Արխիվացված է օրիգինալից 2010 թ․ նոյեմբերի 26-ին. Վերցված է 2017 թ․ ապրիլի 25-ին.

Արտաքին հղումներ
----------------

* ֆուտբոլիստի էջը zenit-history.ru կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | FootballFacts.ru · Transfermarkt (խաղացող) |

 |
**Հրետանային բլուր** (ռուս.՝ Артиллерийский курган), հուշահամալիր Ռուսաստանի Ռոստովի մարզի Մյասնիկովի շրջանի Մեծ Սալա գյուղից 2 կմ հեռավորության վրա,Դոնի Ռոստով քաղաքի մոտակայքում գտնվող նույնանուն բլրի վրա, որտեղ 1941 թվականի նոյեմբերին սխրանք են գործել Խորհրդային Միության հերոսներ Սերգեյ Անդրեյի (Մամբրեի) Օհանյանի և Սերգեյ Վասիլևիչ Վավիլովի հրամանատարությամբ գործած հրետանավորները։ Համալիրը երկաթբետոնե պատվանդան է, որի վրա տեղադրված է 76 մմ տրամաչափի հակատանկային թնդանոթ։ Պատվանդանի դիմաց տեղադրված են չորս մույթեր, որոնց վրա թվարկված են Դոնի Ռոստովի համար մարտերին մասնակցած զորամիավորումներն ու ստորաբաժանումները։ Հուշարձանը բացվել է 1972 թվականի մայիսի 8-ին։ Հուշարձանի հեղինակը և ճարտարապետը Էդվարդ Քալայջյանն է։ 1975 թվականի մայիսի 8-ին հուշահամալիրն ընդլայնվել է. հուշարձանին ավելացրել է Լեոնիդ Բրեժնևի ողջույնի նամակի խոսքերով քարե խորանարդ, իսկ ամբողջ համալիրը սկսել է կոչվել «Ռոստովի ճակատամարտի հերոսներին»։

Սխրագործություն
---------------

1941 թվականի աշնանը գերմանական զորքերը գրոհում էին Հյուսիսային Կովկասը։ Տանկային հարձակումը սկսվել էր նոյեմբերի 17-ին, Դոնի տափաստաններում սկսվել էին արյունոտ պաշտպանական մարտերը։ 56-րդ բանակի հրետանային ստորաբաժանումները և միավորները հատուկ դեր են խաղացել թշնամու հարձակումները հետ մղելու գործում։ Նոյեմբերի 17-19-ին աչքի է ընկել լեյտենանտ Սերգեյ Անդրեյի Օհանյանի մարտկոցը։ Դիրքավորվելով Բերբեր-Օբա բարձունքում, որն այժմ վերանվանվել է Հրետանային բլուր, Մեծ Սալա գյուղից մի քանի կիլոմետր հեռավորության վրա, երեք օրվա ընթացքում հրետանավորները հետ են մղել թշնամու տանկերի հարձակումները` փոխելով դիրքը, հրանոթները հարմարեցնելով ուղիղ նշանառությամբ կրակելու համար, օգտագործելով նռնակներ ու հրկիզող խառնուրդով շշեր։ Ընդհանուր առմամբ ոչնչացվել է ավելի քան 20 գերմանական մեքենա։ Մարտկոցի հրամանատար Սերգեյ Օհանյանը և կոմիսար Սերգեյ Վավիլովը հետմահու արժանացել են Խորհրդային Միության հերոսի կոչման։ Հերոսները և նրանց մարտական ընկերները թաղված են Մեծ Սալա գյուղի եղբայրական գերեզմանում։

Նամակ
-----

Հուշարձանի վրա փորագրված նամակը.

|  |  |  |
| --- | --- | --- |
|  | 1941 թվականի աշնանը Ռոստովի համար մղված մարտերը պատմական էին. այստեղ մեր Կարմիր բանակը պաշտպանությունից անցել էր հարձակման։ Ձեր կողմից կանգնեցված հուշարձանը խորհրդային ժողովրդի նոր սերունդներին կհիշեցնի նրանց հայրերի ու պապերի, մեր երկրի բոլոր եղբայրական ժողովուրդների դեսպանների անձնուրաց հերոսության մասին, որոնք Լենինի կուսակցության կոչով կանգնեցին մեր հայրենիքը կրծքով պաշտպանելու թշնամուց։ Երբեք ժողովրդի հիշողությունից չի ջնջվի նրանց սխրանքը, որի նշանակությունը հսկայական էր մեր երկրի և ողջ մարդկության համար։- Լ. Ի. Բրեժնև |  |

Պատկերասրահ
-----------

* 
* 
* 
* 
* 
*

Ծանոթագրություններ
------------------

1. 1 2 3 4  *Общая редакция В.А. Голикова* Подвиг Народа. Памятники Великой Отечественной войны 1941-1945. — Москва: Издательство политической литературы, 1980. — С. 257-259.

Արտաքին հղումներ
----------------

* «Памятник на Артиллерийском кургане»
* Памятники боевой славы Мясниковский район Ростовской области
**Սկևռա**, վանք, գիտամշակութային կենտրոն Կիլիկյան Հայաստանում։

Կրոնամշակութային կենտրոն
------------------------

Ունեցել է բարձր տիպի դպրոց, գրչատուն, մատենադարան, կուսանոց, գործել է Լամբրոն բերդին կից։ Այնտեղ է եղել նաև Հեթումյանների տոհմային դամբարանը։ 12-13 դարերում վանքում ծաղկում են ապրել գրչությունը, մանրանկարչությունը, փորագրությունը։

Գրչության կենտրոն
-----------------

Անցել է երկու շրջան։ Առաջինը (մինչև 13-րդ դարի սկիզբ) կապված է Ներսես Լամբրոնացու գրչական, մատենագրական գործունեության հետ։ Այդ շրջանում բեղմնավոր աշխատանք են կատարել Գրիգոր Ծաղկողը, Գրիգոր Սկևռացին, Կոստանդին, Արեստակես, Սամվել, Հովսեփ, Հուսիկ, Ներսես գրիչներն ու մանրանկարիչները և երևելի այլ գործիչներ։

Երկրորդ շրջանը (13-րդ դար) համընկել է նշանավոր մշակութային գործիչ ու րաբունապետ Գրիգոր Սկևռացու գործունեության հետ։ Վանք են հրավիրվել հոչակված գրիչներ ու նկարիչներ, աոավել ծաղկում են ապրել արվեստները։ Նշանավոր գործիչներից են եղել Գրիգոր Պիծակը, Սարգիս Պիծակը, Սիոն ծաղկողը, րաբունապետներ Սիմեոնը, Խաչատուրը, Մովսես Երզնկացին, հայտնի գրիչներ Ավետիսը, Ստեփանոս Սկևռացին, Ստեփանոս Իրիցու որդին և ուրիշներ։ Երևանի Մեսրոպ Մաշտոցի անվան Մատենադարանում պահվում են Սկևռայում ընդօրինակված ձեռագրեր և այլ մատյաններ։

Գրականություն
-------------

* Բադալան Հ. Սկևռայի գրչության կենտրոնը։ Ալբոմ-ուսումասիրություն, Ե. 2013:

|  |
| --- |
| *Այս հոդվածի կամ նրա բաժնի որոշակի հատված վերցված է*  «Հայ գրատպություն և գրքարվեստ» հանրագիտարանից, որի նյութերը թողարկված են՝ Քրիեյթիվ Քոմմոնս Նշում-Համանման տարածում 3.0 (Creative Commons BY-SA 3.0) թույլատրագրի ներքո։ |

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 10, էջ 439)։*  |
**Գարրի Արտուշի Աբաջյան** (նոյեմբերի 19, 1939(1939-11-19), Զապորոժիե, Ուկրաինական ԽՍՀ, ԽՍՀՄ - փետրվարի 28, 2024(2024-02-28)), երաժշտության ուկրաինահայ ուսուցիչ, ֆագոտահար, Ուկրաինայի վաստակավոր արտիստ (1993)։ Ուկրաինայի ժողովրդական արտիստ (2010), պրոֆեսոր, արվեստի պատմության գիտությունների թեկնածու (1982)։

Կենսագրություն
--------------

Գարրի Աբաջյանը ծնվել է 1939 թվականին, Զապորոժիե քաղաքում։ 1968 թվականին ավարտել է Խարկովի գեղարվեստի ինստիտուտը։

Որպես մենակատար 1969-1975 թվականներին աշխատել է Խարկովի Նիկոլայ Լիսենկոյի անվան օպերայի և բալետի պետական ​​ակադեմիական թատրոնի նվագախմբում։ Միաժամանակ 1979 թվականից եղել է Խարկովի արվեստի ինստիտուտի (այժմ՝ համալսարան) ֆագոտի ուսուցիչ, 1983-2017թ թվականներին՝ նվագախմբային, փողային և հարվածային գործիքների ամբիոնի վարիչ, 2005-2021 թվականներին՝ ակադեմիական գործերի գծով պրոռեկտոր։

Եղել է նաև Խարկովի մասնագիտացված երաժշտական ​​գիշերօթիկի ուսուցիչ (այժմ՝ Խարկովի պետական ​​երաժշտական ​​լիցեյում), 1993 թվականից՝ Սլոբոժանսկու երիտասարդական սիմֆոնիկ նվագախմբի հիմնադիր և գեղարվեստական ​​ղեկավար։

2006 թվականին դարձել է Խարկովի «Ժողովրդական ճանաչման» մրցանակի դափնեկիր «Երաժշտություն» անվանակարգում։

Նա պատրաստել է մոտ 100 կատարող, այդ թվում՝ հանրապետական ​​և միջազգային մրցույթների 23 դափնեկիր։ 1993 թվականին արժանացել է Ուկրաինայի վաստակավոր արտիստի, իսկ 2010 թվականին՝ Ուկրաինայի ժողովրդական արտիստի կոչման։

Գարրի Աբաջյանը մահացել է 2024 թվականի փետրվարի 28-ին։

Ընտրված հրապարակումներ
----------------------

* Փողային գործիքների ուսուցման նոր մեթոդներ, 1981 թ․
* Նոր վիբրատոյի վրա ֆագոտի վրա, Խարկով, 1984 թ․

Գրականություն
-------------

* Искусство Украины: Биографический справочник / Составители: А. В. Кудрицкий, М. Г. Лабинский. Под редакцией А. В. Кудрицкого. — К.:
* «Украинская энциклопедия» им. М. П. Бажана, 1997. - 700 с. - ISBN 5-88500-071-9. - С. 5
* Назаренко О. И. Абаджян Гарий Артушевич // Энциклопедия современной Украины. - Т. 1. - К. 2001. - С. 20-21

Ծանոթագրություններ
------------------

1. ↑  Биография
2. ↑  Абаджян Гаррий Артушевич
3. ↑  Зарубежные знаменитости умершие в феврале 2024

Արտաքին հղումներ
----------------

* Абаджян Гарій Артушевич

|  |  |  |
| --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Ժամանակակից Ուկրաինայի |

 |
**Իսլամական ապստամբությունը Սիրիայում**, իսլամիստ-սուննիների զինված ելույթների շարքը, «Մուսուլման եղբայրներ» կազմակերպության գլխավորությամբ, որը տեղի է ունեցել Սիրիայում 1976-ից 1982 թվականներին։ Իսլամիստների հարձակումները ուղղված էին գլխավորապես իշխող կուսակցության՝ Բաաս կուսակցության դեմ, ինչպես նաև ընդդեմ մուսուլման-ալավիների, քանի որ երկրի նախագահն ու Բասս կուսակցության շատ պատասխանատու գործիչներ, Սիրիայի անվտանգության ուժերի ծառայողներ պատկանում էին այդ համայնքին։ Ապստամբության ավելի հայտնի դրվագներից մեկը դարձավ կառավարական զորքերի կողմից Համա քաղաքի գրոհը, ինչի հետևանքով, ըստ տարբեր աղբյուրների զոհվեցին 17-ից 40 հազար մարդ։

Մուսուլման եղբայրների առաջին բախումները Բաաս կուսակցության հետ սկսվեցին 1963 թվականի, երբ պետական հեղաշրջման արդյունքում Բաաս կուսակցությունը իշխանություն եկավ։ 1964 թվականին Մուսուլման եղբայրների գործունեությունը երկրում արգելվեց։
Շուտով 1976 թվականին Սիրիան օկուպացրեց Լիբանանը և հենց այդ թվականին տեղի ունեցան բարձրաստիճան սիրիացի-ալավիների սպանությունների շարք։ Այդ սպանություններում կառավարությունը մեղադրում էր Մուսուլման եղբայրներին։ 1979 թվականին Մուսուլման եղբայրները Հալեպում կազմակերպեցին մի քանի տասնյակ ռազմական ուսումնարանի ալավի-կուրսանտների սպանությունը։ Այդ իրադարձությունները դարձան լայնամասշտաբ ահաբեկչական գործունեության, որն ուղղված էր ընդդեմ բաասիստների ու ալավիների։ Հալեպում 1971-ից մինչև 1981 թվականների սպանվեց 300 մարդ, հիմնականում ալավիներ ու Բաաս կուսակցության անդամներ։

1980 թվականի մարտին ամբողջ Սիրիայում որոտաց զանգվածային փողոցային ցույցերի ալիքը, հաճախ վերաճելով ոստիկանների հետ բախման։ Ցույցերին մասնակցում էին ինչպես իսլամիստները, այնպես էլ աշխարհիկ կազմակերպությունները։ Իշխանությունները պատասխանեցին զորքերի օգնությամբ ցույցերի ճնշմամաբ, որն էլ իրականացվում էր զրահատեխնիկայի ու ուղղաթիռների աջակցությամբ։

Իսլամիստների ու պահպանողականների հիմնական հենակետը Համա քաղաքն էր։ 1982 թվականին կառավարական զորքերը գրավեցին հեղափոխական քաղաքը։ Համայի գրավումից հետո Մուսուլման եղբայրների ակտիվ գործունեությունները դադարեց։

Գրականությունը
--------------

* Carré, Olivier and Gérard Michaud. Les Frères musulmans : Egypte et Syrie (1928—1982). Paris: Gallimard, 1983.
* Seale, Patrick, Asad, the Struggle for the Middle East, University of California Press, 1989.
**«Անվիճարկելի 2»** (անգլ.՝ Undisputed II: Last Man Standing), 2006 թվականին արտադրված ֆիլմ, որը պատմում է բանտային մարտերի մասին։ Գլխավոր դերակատարներն են Մայքլ Ջեյը և Սկոտ Էդկինսը, ֆիլմի ռեժիսորը Այզեկ Ֆլորենտայնն է։ Այն «Անվիճարկելի» ֆիլմի շարունակությունն է։

Սյուժե
------

Ջորջ Այսմեն Չեմբերսը բռնցքամարտի նախկին աշխարհի չեմպիոն էր։ Նա մեկնում է Ռուսաստան՝ օղու գովազդում նկարահանվելու համար։ Վերադառնալով հյուրանոց նա հանդիպում է Գագայի աշխատողներին, ովքեր նրան մեղադրում են թմրանյութ պահելու մեջ։ «Սև Բլուրներ» բանտում անցկացվում էին մարտեր, որի չեմպիոնը Յուրի Բոյկան էր։ Բանտ տեղափոխվելու առաջին օրից նրանք վատ հարաբերությունների մեջ էին և մի քանի անգամ նրանք իրար հետ կռվել են և ամեն անգամ նրանց բաժանել են։ Բոյկան նրան ասում է, որ նրանց խնդիրները կլուծեն ռինգում։

Դրանից հետո Չեմբերսին ենթարկում են տանջանքների և ուղարկում են աշխատելու աղբի փոսի մեջ։ Աշխատանքները կառավարում էր մի հաշմանդամ ծերուկ՝ Կռոտը։ Երբ բանդապետը Չեմբերսին փակում է ջրով լցված փոսի մեջ, Կռոտը նրան բացատրում է որ նրան երբեք բաց չեն թողնի մինչև չհաղթի Յուրի Բոյկային։ Դրանից հետո Ջորջը հանդիպում է բիզնեսմեն Գագայի հետ, նա նրան ասում է, որ անմինջապես բաց կթողնի Չեմբերսին, եթե հաղթի բանտի չեմպիոնին։ Չեմբերսը համաձայնվում է մրցել, որպես մարտավկա նա ընտրում է իր ընկեր թմրամոլ Ստիվ Պարկերին։ Բայց Պարկերին սկսում են սպառնալ Բոյկայի «ընկերները», այդ իսկ պատճառով նա ստիպված թունավորում է Չեմբերսին և երկրորդ ռաունդում Բոյկան հաղթում է նրան։ Բանտախուց վերադառանալուց հետո, Կռոտը նրան ասում է, որ նրան թունավորել էին, ապա նա տեսնում է կախաղան եղած Ստիվին և նրա կողքին դրված գրություն, այնտեղ գրված էր. «Ջորջ ներիր ես այլ ելք չունեի»։

Բոյկան իմանալով, որ Չեմբերսին թունավորել ենՙ նա սպանում է մի քանի մարտավկաների և ասում է, որ աշխարհի ամենաուժեղ մարտիկը կարիք չունի, որպեսզի իր հակառակորդներին թունավորեն։

Կռոտը սկսում է վարժեցնել Չեմբերսին և կռվի ժամանակ նա կոտրում է Բոյկայի ոտքը, ինչի արդյունքում նա հանձնվում է և Չեմբերսին ազատ են արձակում։ Նրան դիմավորում է Գագան, ով նրան տալիս է նրա հասանելիք գումարը և նա որոշում է այդ գումարով «գնել» Կռոտին, որպեսզի նա դուրս գա բանտից։

Դերակատարներ
------------

* Մայքլ Ջեյ Ուայթ - Ջորջ «Այսմեն» Չեմբերս
* Սկոտ Էդկինս - Յուրի Բոյկա
* Էլի Դանկեր - Նիկոլայ «Կռոտ»
* Բեն Քրոս - Ստիվեն Պարկեր
* Մարկ Իվանիր - Գագա
* Վալենտիվ Գանև - Բանտի կառավարիչ Մարկով
* Սիլվիո Սայմակ - Արկադի Դավիչ
* Վելիզար Բինև - Կիրիլ

Ծանոթագրություններ
------------------

1. ↑
2. 1 2 3 4 5
3. 1 2 3 4 5
4. 1 2 3  ČSFD (չեխերեն) — 2001.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · FilmAffinity · Internet Movie Database · Rotten Tomatoes |

 |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| * դ
* ք
* խ
«Անվիճարկելի» |
| --- |
|  |
| Ֆիլմեր | Անվիճարկելի (2002) • Անվիճարկելի 2 (2006) • Անվիճարկելի 3 (2010) • Բոյկա. Անվիճարկելի (2016) |
|  |
| Ստեղծողներ | Ավի Լերներ • Բոազ Դեյվիդսոն • Ուոլտեր Հիլ • Այզեկ Ֆլորենտայն • Տոդոր Չապկանով  |
|  |
| Դերասաններ | Ուեսլի Սնայփս • Վինգ Ռեյմս • Մայքլ Ջեյ Ուայթ • Սկոտ Էդկինս  |

 |
«Օրենքով շիկահերը 2» (անգլ. Legally Blonde 2: Red, White & Blonde), Ամանդա Բրաունի սցենարի հիման վրա կատակերգություն` նկարահանված ռեժիսոր Էրման-Վերֆելդի կողմից։

Սյուժե
------

Երիտասարդ փաստաբան Էլ Վուդսն աշխատում է Բոստոնի խոշոր ընկերությունում։ Էլը պատրաստվում է ամուսնանալ, բայց հիշում է, որ իր շան` Վելիկանի մայրիկին չի հրավիրել հարսանիքին, հասցեն և հեռախոսի համարը չունենալու պատճառով։ Վուդսը սկսում է որոնումները, բայց հանկարծ իմանում է, որ Վելիկանի մայրը գտնվում է V.E.R.S.A.C.E ընկերությունում, որտեղ կենդանիների վրա կատարում են կոսմետիկ փորձարկումներ։ Էլը ստիպում է ընկերությունը փակել, սակայն տնօրենը չի հաստատում նրա նախաձեռնությունը։ Էլը զայրացած արտահայտում է իր բարոյական սկզբունքները և տնօրենը հեռացնում է նրան։ Որպեսզի փրկի իր շան մոր կյանքը` Էլը ուղևորվում է Վաշինգտոն։ Էլը տեղափոխվում է հյուրանոց, որտեղ ծանոթանում է դռնապանի հետ, ով ամեն հարցում օգնում է իրեն։ Վուդսը կազմակերպում է խումբ, որը դեմ է կենդանիների վրա փորձարկումներին, սակայն չի ստանում իր գործընկերների աջակցությունը։ Քաղաքական գործիչներից մեկը` ում շունը միասեռական էր, օգնում է Էլ Վուդսին։ Բացի դրանից նրա կողմից էին Կոնգրեսական Լիբի Խաուզերը, ով Delta Nu-ի անդամ էր, և Վիկտորիա Ռադը, սակայն հետո նա հրաժարվում է օգնել Էլին։ Վուդսի միակ շանսը` հավաքել ստորագրություններ։ Ռադի շտաբը օգնում է հավաքել ստորագրություններ, երիտասարդական կազմակերպությունը Վաշինգտոնում կազմակերպում է բողոքի ցույց, որի ընթացքում Վուդսը իր խոսքով ելույթ է ունենում ԱՄՆ-ի Կոնգրեսականում։ Կենդանիների վրա փորձարկումների մասին օրենքը ստորագրում են, Էլն ամուսնանում է Վաշինգտոնում իր սիրեցյալ Էմմետի հետ։

Դերերում
--------

| Դերասան | Դեր |
| --- | --- |
| Ռիզ Ուիզերսփուն | Էլ Վուդս |
| Սալի Ֆիլդ | Վիկտորիա Ռուդ |
| Լյուկ Ուիլսոն | Էմետ Ռիչմոնդ |
| Ջենիֆեր Կուլիջ | Պոլետ Բոնաֆոնտե |
| Ռեջինա Կինգ | Գրեիս Ռոսիտեր |
| Մերի Լին Ռաջսկաբ | Ռինա Գուլանի |
| Բրյուս ՄակԳիլ | Ստենֆորդ Մարկս |
| Դանա Այվի | Լիբի Խաուզեր |

Հետաքրքիր փաստեր
----------------

Ֆիլմի շահույթը կազմել է 121 600 000 ԱՄՆ դոլլար։

Տես նաև
-------

* Օրենքով շիկահերը

Ծանոթագրություններ
------------------

1. ↑  Internet Movie Database — 1990.
2. 1 2 3 4
3. ↑
4. 1 2 3 4 5 6 7
5. 1 2 3
6. 1 2
7. 1 2 3 4 5 6 7 8 9 10 11 12 13 14 15
8. 1 2 3
9. 1 2 3 4 5 6  ČSFD (չեխերեն) — 2001.

Արտաքին հղումներ
----------------

* Официальный сайт фильма
* "Блондинка в законе 2"(անգլ.) ֆիլմը Internet Movie Database կայքում
* «Блондинка в законе 2» Արխիվացված 2006-10-18 Wayback Machine на сайте film.ru

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · Box Office Mojo · ČSFD · FilmAffinity · Internet Movie Database · Metacritic · Rotten Tomatoes · AFI լիամետրաժ ֆիլմերի կատալոգ |

 |